NaiveNeuron/SloPal huggingface dataset:
Pellegrini, Peter, podpredseda NR SR (2020-04-24):
Kolegyne, kolegovia, len takú drobnú poznámku možno aj pre nových poslancov. Vnímam, že tu sa vytvára taký nový, nový trend, že hoc´ sa snažíme reagovať na predrečníkov, tak mohli by sme pod tým chápať aj, že mali by sme reagovať na obsah toho, čo ten predrečník hovoril a možno sa snažiť argumentovať proti tomu, čo ten dotyčný hovorí. Zvrháva sa to poväčšine na obviňovanie tých druhých, ale z úplne iných vecí a akosi sa vôbec nediskutuje o obsahu tých vystúpení. Ale, samozrejme, každý poslanec môže povedať, čo chce, len bolo by treba možno reagovať aj na obsah, nielen na o-so-bu. A teraz tým vôbec nemám záujem brániť pána poslanca, ale všímam si tu poväčšine, že niekto povie konkrétnu stať z programového vyhlásenia vlády, namieta niečo, ale dotyčný nesnaží sa to vyvrátiť, ale zaútočí na veci spred iks vecí. Je to taká divná forma diskusie, ale, okej, ak myslíme, že toto je diskusia o PVV, tak áno. Pán poslanec, počkajte, kto tam bol? Pán poslanec Baránik ide s faktickou. Nech sa páči. Nie je tu ani ten. Pani poslankyňa Sulanová.
Žiga, Peter, podpredseda NR SR (2023-12-20):
Pán poslanec Blcháč.
Pellegrini, Peter, predseda NR SR (2015-09-24):
Nech sa páči, pán poslanec Kuffa.
Hlina, Alojz, poslanec NR SR (2013-06-18):
Ďakujem veľmi pekne. Ono sa to myslím hovorilo, že tá Lloyd, tá poisťovňa, že dokáže poistiť všetko. Aj zmluvná voľnosť, že čo sa dá zmluvne upraviť, asi tiež veľa vecí, to naozaj musel prísť reklamný mág pán Flašík, že zmluvne upraviť toto, čo čítal kolega, to je nonsens, už mi tam len chýbalo, som si to poznačil, a kandidát si bude myslieť toto. Viete, že to ešte sa malo zmluvne upraviť, aby teda nevznikali pochybnosti, že naozaj do toho vyhlásenia toto uviesť, to rozum stojí. Ale vážení, takto, že s čím na vás ísť a ako na vás ísť, keď budete niekde tárať v Hriňovej, že čo ste. Prosím vás, v tej preambule bolo napísané, že keď nastolíte nový poriadok, to je new order, to je, ja vám to prečítam, to je teória spiknutia, podľa ktorej sa usiluje elitná skupina najvplyvnejších ľudí o svetovú moc ovládnutím štátnych špičiek a najvyšších štátnych miest. Vážení, a vy ste čo, SMER, vy ste politická strana, alebo ste nejakí spiklenci? Vy ste sekta, vážení! Pozor, to je vážna vec. Vy ste tu normálne združení za účelom spiknutia a vytvorenia nového poriadku, však to je zmluvný dokument. Nebláznite, kde je Mišo Bagačka, preboha, však to mu nezjedia ani u neho doma. To, toto vyzerá, že ste SMER. Pozor, to musíte na to odpovedať. To je naozaj skutočne vážna vec. Pokiaľ pán Flašík teraz nominuje svoju ženu za župana, podpisuje zmluvy o new order, o novom poriadku, že nastolenie nového poriadku, však to je to, to popiera princípy, však to je normálne trestný čin. Však pospolitosť rozpustili kvôli tomu. Slovenskú pospolitosť rozpustili, že teda nastoľovala niečo iné, ako je parlamentná demokracia. SMER by mali rozpustiť, vážení, pokiaľ v tom čase niekto takéto niečo podpísal! Však to je proti demokracii, proti tomu, čo skutočne tu chceme byť. To je vážna vec!
Laššáková, Jana, podpredsedníčka NR SR (2012-11-28):
Ďakujem pekne, pán spravodajca. Vy zaujmite miesto určené pre spravodajcov. Otváram rozpravu. Do rozpravy som dostala písomné prihlášky za poslanecký klub MOST – HÍD pán poslanec Nagy a ďalším písomne prihláseným do rozpravy je pán poslanec Mikuláš Huba. Nech sa páči, pán poslanec Nagy.
Sárközy, Irén, poslankyňa NR SR (2019-09-12):
Prosím, pán predsedajúci, aby ste dali hlasovať o tom, že Národná rada prerokuje návrh zákona v druhom čítaní.
Bugár, Béla, podpredseda NR SR (2011-03-30):
Nech sa páči, prezentujme sa a hlasujme o návrhu uznesenia. (Hlasovanie.) Prítomných 87, za 79, proti 8. Konštatujem, že návrh uznesenia bol schválený. Ďakujem, pán spravodajca. Vážené panie poslankyne, páni poslanci, vláda na dnešnom rokovaní schválila dva návrhy zákonov, ktoré by Národná mala prerokovať v skrátenom legislatívnom konaní. A preto v mene poslaneckých klubov, sú to SDKÚ – DS, SaS, Most – Híd a KDH, podávam návrh zaradiť do programu body. Dávam hlasovať o zaradení návrhu vlády na skrátené legislatívne konanie o vládnom návrhu zákona, ktorým sa mení zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov (tlač 306). Nech sa páči, prezentujme sa a hlasujme o zaradení tohto bodu do programu nášho rokovania. (Hlasovanie.) Prítomných 87, za 86, zdržal sa 1. Konštatujem, že tento návrh sme zaradili do nášho rokovania. Teraz dávam hlasovať o zaradení návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 610/2003 Z. z. o elektronických komunikáciách v znení neskorších predpisov (tlač 308). Prezentujme sa a hlasujme o zaradení toho bodu do rokovania nášho programu. (Hlasovanie.) Prítomných 87 poslancov, za 78, zdržalo sa 9. Konštatujem, že aj tento bod sme zaradili do rokovania. Keďže ide o skrátené konania, navrhujem, aby sme ich prerokovali ihneď s tým, že zároveň navrhujem, aby sme vždy po prerokovaní skráteného konania okamžite hlasovali a potom aby sme prerokovali, samozrejme, aj daný návrh v prvom čítaní s hlasovaním, a ďalší postup, to znamená druhé a tretie čítanie, podľa toho, ako prerokujú návrhy jednotlivé výbory. Takže pristúpime k rokovaniu o návrhu vlády na skrátené legislatívne konanie o vládnom návrhu zákona, ktorým sa mení zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov a o zmene zákona č. 34/2001 Z. z., ktorým sa mení a dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov a o zmene a doplnení niektorých zákonov (tlač 306). Teraz prosím pána ministra zdravotníctva Ivana Uhliarika, aby vládny návrh zákona odôvodnil, a hlavne skrátené konanie.
Jurinová, Erika, podpredsedníčka NR SR (2013-07-02):
Ďakujem pekne, pani predsedajúca. V krátkosti by som zhrnula teda to, čo sme tu počuli. Myslím si, že veľmi logický návrh prišiel opäť z lavíc našich kolegov hlavne v tom, že ich hlavným cieľom a úlohou je skutočne odstrániť dvojkoľajnosť, ktorá možnože aj pri snahe o dobré nastavenie parametrov v systéme sa nepodarila. Je fakt, že takto nám vznikajú dve kategórie ľudí, ktorí sú akoby diskriminovaní pri relatívne rovnakom nastavení valorizácie. Takže v tomto prípade sa veľmi prikláňam ku spôsobu, akým chcú tento nerovnovážny stav kolegovia vyriešiť. Všetci vieme, že novela zákona o sociálnom poistení a rovnako aj o dôchodkovom poistení bola veľmi zložitá a je veľmi zložitá, preto veríme, že nie úmyselne bola takáto nuansa do zákona zapravená. Preto by som vás aj ja požiadala o podporu tohto návrhu.
P. Hrušovský, predseda NR SR: (2006-01-24):
S. Zubo, poslanec: Vážené kolegyne, vážení kolegovia, prepáčte a odpustite mi, ale skutočne niekedy ja si pripadám ako človek v ríši divov, ktorý len „zíra“ a pozerá a hodnotí veci, ktoré sa tu dejú. Nechápem veci preto, pretože aj súčasná vláda, aj súčasný parlament má celý rad skúseností s privatizáciou strategických podnikov. Boli sprivatizované Východoslovenské železiarne a otázka znie: Získalo Slovensko alebo stratilo Slovensko? Získal občan alebo stratil občan? Bol sprivatizovaný Slovnaft, otázka znie: Získal občan alebo stratil občan? Bol privatizovaný plynárenský priemysel. Okrem nárastu cien plynu získal občan alebo stratil občan? Čo získalo Slovensko? Bol privatizovaný celý rad strategických podnikov a vážení zástupcovia vládnej koalície, povedzte mi jeden prípad, ktorá privatizácia jedného strategického podniku bola organizovaná a dopad mala v prospech radového občana Slovenskej republiky? Všetko, čo sme vypredali v tejto krajine, bolo v prospech zahraničného kapitálu. Na všetko, čo sa vypredalo v tejto krajine, doplatil radový občan Slovenskej republiky. A keď toto všetko máme na vedomí a sme si vedomí skutočnosti, ktorá bude nasledovať aj za privatizáciou letísk Bratislava, Košice, pýtam sa, je táto vláda v prospech občana Slovenska, alebo slúži niekomu inému? (Potlesk.)
Pellegrini, Peter, predseda NR SR (2015-07-02):
Ďakujem veľmi pekne. Neevidujem žiadne faktické poznámky na vaše vystúpenie. Keďže je 12.01 hod., prerušujem rokovanie, vyhlasujem obedňajšiu prestávku. Budeme pokračovať 14.00 štandardným bodom hodina otázok. Potom po 15.00 hodine budeme pokračovať v rozprave k zákonu o verejnom obstarávaní. Ďakujem pekne, prajem vám dobrú chuť. (Prerušenie rokovania o 12.02 hodine.)
Kuffa, Štefan, poslanec NR SR (2021-05-13):
Nie je to tak, že je to tu otvorené kvôli tomu, že je náš človek vo väzbe. A aj, pán predseda, chcem na teba reagovať a budem demonštrovať na tom príklade. Ja tak celkom so všetkým nebudem súhlasiť, ale treba počúvať ako s porozumením, čo tu odznelo. Ja na rozdiel od teba, pán predseda, ja sa zastávam aj pána Kováčika, lebo aj pán Kováčik má ľudskú dôstojnosť a budiť človeka každých 15, 20 minút a takto drásať mu ako nervy. Neni to jediný človek, ktorý je v kolúznej väzbe. Žiaľ, sú takí, u ktorých to nevrátime už späť týmto zákonom. My všetci nesieme za to zodpovednosť. A ja som dvihol tú ruku, prepáč, ja som ti vstúpil do toho, ja som ticho nebol, ale ani ticho nebudem. Ale ja som opozičný poslanec, ja nemám takú pozíciu, ja nie som predseda Národnej rady ani premiér tejto krajiny, ani prezident tejto krajiny, ale ja ticho nebudem, lebo mi to vadí. A sú tam ďalší ľudia. Generál Lučanský, jemu život nič nevráti. Tak ako si tu spomenul, pani Jankovská z nej je ľudská troska. A mne je to ľúto, ľudsky je mi to ľúto, lebo všetci ľudia si zaslúžia ľudskú dôstojnosť. Lenže my v tej base, pán predseda, my sme tam nemali dvoch, teda jedného generála, ale mali sme tam dvoch generálov. Jeden generál ešte žije. Tiež je v takejto kolúzne väzbe. Tiež je 23 hodín zavretý len pod takýmto svetlom umelým a na slnko sa dostane len raz hodinu. Presne tak to je. Väčšie práva v tejto našej krajine na Slovensku majú zvieratá – psy a mačky. Väčšie ako ľudia. A človek je človekom tým, že tam má byť rešpektovaná práve tá ľudská, ľudská dôstojnosť tohto človeka. Je to čosi strašné. Samozrejme, sú postihnuté celé rodiny cez takéhoto človeka, ktorý skončí v kolúznej väzbe. Je to čosi strašné a neakceptovateľné. Nesieme za to zodpovednosť... (Prerušenie vystúpenia časomerom.)
Pčolinský, Peter, podpredseda NR SR (2023-06-28):
Prezentujeme sa a hlasujeme. (Hlasovanie.) Prítomných 137, za 76, proti 40, zdržalo sa 14, nehlasovali 7. Návrh sme schválili.
Bugár, Béla, podpredseda NR SR (2017-12-12):
Pán poslanec Kotleba, môžte reagovať.
Hrnčiar, Andrej, podpredseda NR SR (2016-04-27):
Ďakujem. Žiada si k rozprave zaujať stanovisko spravodajca? Nie. Prerušujem rokovanie o tomto bode programu. A v tejto chvíli pristúpime k rokovaniu o návrhu vlády na skrátené legislatívne konanie o vládnom návrhu zákona, ktorým sa mení zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmena a doplnení niektorých zákonov v znení neskorších predpisov a ktorým sa menia niektoré zákony . Návrh vlády má tlač č. 49. Prosím ministra zdravotníctva Slovenskej republiky Tomáša Druckera, aby návrh vlády odôvodnil.
Sulík, Richard, poslanec NR SR (2012-11-07):
Ďakujem pekne. No, pán Kuffa, pozrite, mne sa tiež nepáči, keď na povedzme titulnej strane denníku, ktorý má 100- alebo 200-tisíc náklad, sú nejaké obscénne nechutnosti dokonca, kde neviem, kto s kým si to tam rozdáva a podobne. Myslím si, že v tomto sa zhodujeme a tiež by som uvítal, keby tá mravná úroveň v našej tlači bola vyššia. Nemyslím si, že máme príliš rozdielny názor na ten, na cieľ, v cieli sa zhodujeme. Vidím ale problém v nástrojoch. Vy si myslíte, že vy to dokážete zariadiť zákonom, aby stúpla určitá mravnosť. Len, bohužiaľ, to je asi taký istý pokus bez šance, ako zakázať infláciu v ústave. Jednoducho, toto fungovať nebude. Vy neviete zákonom prikázať morálku, česť a ani mravnosť. Nazvete to tu teraz nejakou erotickou tlačou, v poriadku. Obídu to, budú tam, skrátka, jednoducho takto to fungovať nebude a navyše možnože z desiatich možných alebo z piatich možných kanálov vy sa sústreďujete na jeden, ale napríklad internet nezakážete vôbec. Tak tie deti, ktoré to chcú vidieť, nebudú si kupovať, nebudú pozerať Nový čas, pôjdu si na amateri.sk a majú to vybavené a to nezakážete nijako. A preto ja si myslím, že riešenie je výchova, dobrá výchova detí. Na to sú tu v prvom rade rodičia, aby mali dostatok rozumu a svoje deti ochránili. Zákonom, jednoducho, obávam sa, že tento cieľ nedosiahnete. Ďakujem pekne.
Tomáš, Erik, poslanec NR SR (2020-07-07):
Vážený pán predseda, chcem informovať vás, pána predsedu strany SMER – sociálna demokracia Roberta Fica, ale, samozrejme, aj všetkých prítomných, že ja a Peter Žiga si uvedomujeme a rešpektujeme zákon, ktorý hovorí, že v prípade vzdania sa členstva okamžite, automaticky zaniká predsedníctvo v osobitných kontrolných výboroch. Tomu sme chceli podriadiť aj prax a hľadali sme si naše nové miesta v pléne, ale informovali sme sa na organizačnom výbore, ktorý nám povedal, že zatiaľ sú pridelené tieto miesta, kde sedíme. Ak to organizačný výbor zmení, okamžite sme pripravení sa presadiť. Takže len toľko by som chcel na vysvetlenie. Ďakujem pekne.
Krištúfková, Petra, poslankyňa NR SR (2019-09-20):
Ďakujem. Vážený pán predsedajúci, vážené kolegyne, kolegovia, v súlade s § 73 zákona o rokovacom poriadku som bola predsedníčkou výboru určená za spravodajkyňu k návrhu zákona, ktorý je uvedený pod tlačou 1549. Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. V zmysle oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady č. 1639 z 3. júna 2019 a rozhodnutím č. 1663 zo 4. júna 2019 navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre sociálne veci. Za gestorský výbor navrhujem Výbor Národnej rady pre sociálne veci a odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v prvom čítaní. Prosím, pán predsedajúci, otvorte všeobecnú rozpravu.
P. Paška, predseda NR SR: (2006-08-02):
(Prerušenie rokovania o 18.56 hodine.)
Laššáková, Jana, podpredsedníčka NR SR (2013-06-26):
Pán poslanec Kuffa, nech sa páči.
M. Sabolová, poslankyňa: (2008-09-12):
Začnem od konca, od pani Damborskej. Pani Damborská, nejde o žiadnu ješitnosť poslankýň. Vy to najlepšie viete. A na vás budem reagovať v tejto prvej vašej pripomienke len toľkým, lavírujete podľa „počasia“. A to ostatné si vydiskutujeme trošku inde alebo v bufete. Je to o niečom inom. Pani Vaľová, vám chcem povedať len toľko na začiatok. Ja som povedala svoj názor, svoj pohľad na rozdiel od vás, ktorá predčítavate v svojich spravodajských správach dôvodovú správu. A dá sa to krásne zo stenografického záznamu pozrieť. Bola by som rada, keby ste povedali svoj osobný názor, a nie názor pani ministerky a dôvodovej správy. To je prvá poznámka. Pani poslankyňa Vaľová, ja som nehovorila, že je tu zákon po devätnástich rokoch, ale že je tu 19 rokov doby na to, aby sme mohli diskutovať objektívne aj o týchto službách. My nepodporíme zákon preto, lebo máme svoje výhrady, ktoré sme predniesli. A vy veľmi dobre viete, pani ministerka, ruku na srdce, že podstatná časť zákona sa tu spracovávala aj v minulosti, keď ste boli na ministerstve aj za predchádzajúcej vlády pána Magvašiho, neskôr ako pracovníčka možno. Potom ste odišli, ale vy veľmi dobre viete o tej situácii. A vedia o tom aj vaši  pracovníci. Takže vy vládnete, vy musíte posúvať veci, my dnes môžeme kritizovať, my dnes môžeme pomáhať a dávať svoje návrhy. A chcem len povedať k tomu obdobiu, prečo by sme mali diskutovať o tom viac. Aj dva mesiace je málo. A myslím si, že je to téma, do ktorej by mohli hovoriť všetci poslanci. A možnože by to mohlo ísť do všetkých výborov. Ja len viem, ako veľmi radi vecne diskutujeme v tých výboroch. Ďakujem pekne.
Sulík, Richard, predseda NR SR (2010-08-10):
Ďakujem pekne. Dávam slovo poverenému členovi výboru pre verejnú správu a regionálny rozvoj poslancovi Alexandrovi Slafkovskému, aby informoval Národnú radu o výsledku prerokovania návrhu vlády na skrátené legislatívne konanie vo výbore. Pán Slafkovský, nech sa páči.
Vašečka, Richard, poslanec NR SR (2013-09-25):
Môžem, môžem dokončiť? Už som naformuloval. Ešte raz, že to nemôžem v žiadnom prípade označiť ako klamstvo. Ak sa tu naťahujeme medzi chlapmi, ale mala by tu byť dodržovaná ako základná... (Prerušenie vystúpenia predsedajúcim.)
D. Lipšic, poslanec: (2008-02-13):
Takisto, pán predsedajúci, keď budete hovoriť sám k sebe, tak trošku tichšie, aby som to nemusel počúvať. (Smiech v sále.)
A. Belousovová, podpredsedníčka NR SR: (2007-06-28):
Ďalej s interpeláciou vystúpi pani poslankyňa Mušková.
A. Belousovová, podpredsedníčka NR SR: (2009-10-27):
Otváram rozpravu. Do rozpravy som nedostala žiadne písomné  prihlášky. Chce sa niekto prihlásiť ústne? Ak nie, uzatváram možnosť podania ústnych prihlášok do rozpravy. Zároveň vyhlasujem rozpravu za skončenú. A prerušujem rokovanie o tomto bode programu. Ďalej budeme pokračovať prvým čítaním o návrhu poslankyne Národnej rady Slovenskej republiky Kláry Sárközy na vydanie zákona, ktorým sa mení a dopĺňa zákon č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov . Návrh zákona má parlamentnú tlač 1259, návrh na jeho pridelenie na prerokovanie výborom je v rozhodnutí č. 1268. Dávam slovo pani poslankyni Kláre Sárközy, ktorá uvedie návrh zákona. Nech sa páči.
Laurenčík, Milan, podpredseda NR SR (2021-09-28):
Na faktické poznámky bude teraz reagovať pani poslankyňa Anna Záborská, nech sa páči.
Madej, Róbert, poslanec NR SR (2011-05-18):
Pán predsedajúci, toto je tradičný spôsob vládnej koalície, ako poslancov opozície umlčať, ja to beriem. Ale nehnevajte sa, určite predmetné vystúpenie je k veci, pretože hovorí o súvislostiach, na ktoré teraz nadviažem k prerokovávaniu tohto návrhu zákona. (Prerušenie vystúpenia predsedajúcim.)
Kotleba, Marian, poslanec NR SR (2020-12-17):
Pán poslanec Blaha, toto bol, toto bol asi prvý príspevok váš, s ktorým sa ja musím na 100 % stotožniť, lebo naozaj ste tam povedali veci (reakcia z pléna), s ktorými sa dá len súhlasiť.	Herák (zaznenie gongu), neskáč mi do reči, fešák! (Prerušenie vystúpenia predsedajúcim.)
Viskupič, Jozef, poslanec NR SR (2016-03-23):
Ďakujem, pán predseda. Súhlasím, keďže toto nie je nová požiadavka, aby sa aj novozvolené vedenie parlamentu týmto zaoberalo. A zároveň chcem apelovať na pána predsedu aj zvolených podpredsedov, že by, keďže sa nedostal výbor pre digitalizáciu a informatizáciu opäť medzi výbory a bol to už taký evergreen aj minulého volebného obdobia, aby sme možno aj našli spoločnú reč v tom, že digitalizácia a informatizácia našej spoločnosti je veľmi dôležitý aspekt, ktorý máme a mali by sme mať výsledky. Čiže ak by aj medzivýborovo vznikla komisia možno pri výbore pre európske záležitosti, hospodársky výbor a podobne, ak nájdeme spoločnú reč pre toto, veľmi rád by som bol, aby sme aspoň takúto komisiu zriadili pre túto oblasť, obrovskú a mohutnú oblasť, z verejných zdrojov. Ďakujem.
Hrnčiar, Andrej, podpredseda NR SR (2017-05-09):
Pýtam sa, či sa chce vyjadriť navrhovateľ.
J. Kvorka, poslanec: (2007-11-27):
Ak nebude novela o sociálnom poistení schválená a nenadobudne účinnosť od 1. 1. 2008, tak Sociálna poisťovňa musí konať vo veci invalidných dôchodkov nasledovne: Podľa § 73 zákona č. 461/2003 Z. z. o sociálnom poistení v znení zákona č. 310/2006 Z. z., ktorý nadobúda účinnosť od 1. 1. 2008, zaniká nárok na invalidný dôchodok jeho poberateľovi, a to dňom dovŕšenia dôchodkového veku. Z uvedeného vyplýva, že Sociálna poisťovňa bude musieť počnúc 1. januárom 2008 rozhodnutím odnímať invalidné dôchodky a ukončiť ich výplatu od najbližšieho výplatného termínu po dosiahnutí dôchodkového veku. V priebehu roka 2008 bude potrebné takto odňať invalidný dôchodok približne päťtisíc dôchodcom. Uvedené ustanovenie sa týka celkove 192 490 poberateľov invalidných dôchodkov. Poberateľ invalidného dôchodku bude musieť následne po doručení rozhodnutia o odňatí invalidného dôchodku podať žiadosť o starobný dôchodok. Nemožno vylúčiť, že starobný dôchodok bude nižší, ako bol invalidný dôchodok. To dokonca vyplýva, že návrh na starobný dôchodok v tomto prípade títo ľudia strácajú a v takomto prípade títo ľudia sú odkázaní na pomoc v hmotnej núdzi – pani poslankyňa, je to pravda a je to tak. V takomto prípade bude dôchodca poberať nižší starobný dôchodok, čo bude dôvodom ich značnej nespokojnosti. Okrem toho sa títo občania bez varovania dostanú do situácie, že budú niekoľko mesiacov bez finančného príjmu. Výkon týchto činností bude pre Sociálnu poisťovňu znamenať značný nárast administratívy okrem štandardných dôvodov najmä preto, lebo v informačnom systéme SP nie je evidovaný dôchodkový vek približne 40-tisíc žien, ktoré poberajú invalidný dôchodok. Na určenie dôchodkového veku týchto žien bude potrebné osobitne písomne zistiť počet vychovaných detí. Okrem uvedeného podľa § 76 ods. 5 zákona č. 461/2003 Z. z. o sociálnom poistení v znení zákona č. 310/2006 Z. z. počnúc 1. januárom 2008 zaniká aj nárok na sirotský dôchodok, a to dňom, v ktorom by zomrelý rodič dosiahol dôchodkový vek. Okrem týchto sirotských dôchodkov, ktoré boli vypočítané zo starobného dôchodku zomrelého rodiča. Týmto vás chcem požiadať, vážené pani poslankyne, páni poslanci, aby ste uvedené skutočnosti, ktoré som tu predniesol, zobrali na vedomie, zamysleli sa nad tým, čo som tu predniesol, a zaujali stanovisko, ktoré je potrebné voči všetkým občanom. Ďakujem.
Viskupič, Jozef, poslanec NR SR (2013-05-14):
Ďakujem. Iba fakticky. Zaujal ma úplný záver tvojho príspevku do rozpravy nad touto témou. A to je téma vyššej politizácie, ktorá podľa mňa ide presne v protismere toho, čo by sme zavádzať mali. Odpolitizovanie výkonu vo všeobecnom pojme verejnej moci a štátnej správy by malo byť prioritou, dúfam, teda každej jednej vlády. A snažiť sa viacej tlačiť na odbornosť ako na politizáciu by malo byť mementom alebo príkladom pre každého jedného. Tie príklady, ktoré si uvádzal, skutočne vedú k rizikám vyššieho politického previazania s výkonom týchto všeobecných úradov, ktoré si spomínal. A preto by som možno chcel vyzvať na aktivitu v tom, aby sme sa zamerali na možno vytvorenie konečne nejakého systému, ktorý by zabránil systému politických nominácií, a nie v súčasnom stave predkladaného návrhu ešte betónovali alebo zlepšovali jeho postavenie v našej spoločnosti. Ďakujem.
Jurinová, Erika, podpredsedníčka NR SR (2013-12-04):
Poprosím pani poslankyňu Evu Horváthovú.
Zmajkovičová, Renáta, podpredsedníčka NR SR (2014-03-26):
Dávam slovo spravodajcovi, ktorého určil navrhnutý gestorský ústavnoprávny výbor, poslancovi Miroslavovi Kadúcovi. Nech sa páči, pán poslanec.
Muňko, Dušan, poslanec NR SR (2013-04-16):
... nemecký, švédsky, fínsky a zistíte, aký je potom slovenský Zákonník práce. A ešte k tomu by som poprosil, keby ste sa pozreli, lebo ďalšia okrem Zákonníka práce, tu hovorím, stále vám rezonuje minimálna mzda. Neviem, čo vám vadí na minimálnej mzde. Ďakujem.
Nachtmannová, Oľga, poslankyňa NR SR (2014-10-28):
Ďakujem za slovo. Pán poslanec Poliačik, dvanásť minút vášho vystúpenia ste sa venovali tomu, čo vám vraj váš kamarát z polície povedal o svojich kolegoch. A naviac to, čo povedal, bolo o intímnych veciach, čo mali vytetované na telách. Chcem podotknúť, toto je základ všetkých vašich vystúpení, niekde niečo počujete bez akejkoľvek verifikácie, hneď začnete osočovať, obviňovať. Podľa vášho prístupu, ktorý tuná už dlhodobo už prezentujete, ja osobne by som vás mohla považovať za asociála a feťáka, pretože takto vás vidia viacerí rodáci v meste, kde ste strávili školské roky. A to nebol jeden rodák. A vy ste poukazovali na vyjadrenie iba jedného človeka, svojho kamaráta. Ja osobne takto zjednodušene ako vy svet nevnímam a vy by ste sa tiež konečne mohli zreálniť. Ďakujem.
Bugár, Béla, podpredseda NR SR (2017-02-07):
Pani podpredsedníčka Ďuriš Nicholsonová, nech sa páči, procedurálny.
Hrnčiar, Andrej, podpredseda NR SR (2019-05-21):
(Zaznievanie gongu.) Vážené panie poslankyne, vážení páni poslanci, budeme pokračovať. Poprosím pani komisárku, aby sa ujala slova a pokračovala vo svojej správe. (Pokračovanie rokovania o Správe o činnosti komisára pre osoby so zdravotným postihnutím za rok 2018 , tlač 1402.)
Spišiak, Jaroslav, poslanec NR SR (2024-01-12):
Ďakujem za slovo. Pani rečníčka tu rečnila o tom, že je veľmi nezodpovedné, nekompetentné, nesprávne, protizákonné doslova skrátené legislatívne konanie o takto závažnom trestnom kódexe, či už zákonnom, Trestnom zákone, Trestnom poriadku. Okrem toho, že táto veľmi rýchla novela zabezpečí beztrestnosť konkrétnym osobám, možno 10, 20, 30, 100? Neviem presne. Ale vzhľadom k tomu, že sa zmení úplne celá trestno-procesná politika, vznikne tu problém realizačný. To znamená, že dopadová štúdia asi vôbec neni premyslená, analyzovaná a premyslená, aké to bude mať dopady v tých iných prípadoch okrem tých cielených desiatich, dvadsiatich. To znamená, že tri veci naraz sa idú urobiť. Rapídne sa znížia tresty, rapídne sa znížia premlčacie lehoty a čo je to najdôležitejšie, zvýšia sa úrovne určovania spoločenskej nebezpečnosti, čiže tie škody spôsobené trestnou činnosťou. Tieto, súbeh týchto troch vecí dohromady spôsobí, že nadobudnutím účinnosti tohto zákona tu bude potrebné trestno-procesne sa vysporiadať s tisíckami spisov. S tisíckami spisov. Tisíce poškodených nebude môcť, nebude, bude im ubraté právo dozvedieť sa, že kto je páchateľ, poprípade náhradu škody kto im má spôsobiť, lebo zo stíhaných osôb sa zrazu stanú nestíhateľné osoby vplyvom jedných, jedného z týchto troch skutočností, ktoré som tu vymenoval. To je to absurdné tohto celého skráteného legislatívneho konania, bez možnosti alebo premyslenia realizácie vôbec takéhoto vstupu do celého... (Prerušenie vystúpenia časomerom.)
Ferenčák, Ján, poslanec NR SR (2020-07-15):
Vážené panie poslankyne, vážení páni poslanci, vážení prítomní, Výbor Národnej rady Slovenskej republiky pre verejnú správu a regionálny rozvoj ma uznesením určil za spravodajcu k návrhu zákona (tlač 147). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona spĺňa náležitosti podľa rokovacieho poriadku a Legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy, a to vypustenie povinnosti predkladať orgánom verejnej moci tieto nasledovné výpisy a potvrdenia: kópia rodného listu, kópia sobášneho listu, kópia úmrtného listu, potvrdenie o neporušení zákazu nelegálneho zamestnávania, potvrdenie o pobyte, potvrdenie o pridelení IČO, výpis z centrálneho registra hospodárskych zvierat, potvrdenie, že hospodársky subjekt nie je v reštrukturalizácii, nie je v konkurze ani na neho nie vyhlásený konkurz, a potvrdenie, že hospodársky subjekt nie je v likvidácii. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali: Ústavnoprávny výbor Národnej rady, Výbor Národnej rady pre financie a rozpočet, Výbor Národnej rady pre hospodárske záležitosti, Výbor Národnej rady pre verejnú správu a regionálny rozvoj a Výbor Národnej rady pre sociálne veci. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby predmetný návrh zákona výbory prerokovali do 11. septembra 2020 a gestorský výbor do 14. septembra 2020 od prerokovania návrhu zákona v Národnej rady v prvom čítaní. Pán predsedajúci, otvorte, prosím, všeobecnú rozpravu.
Danko, Andrej, predseda NR SR (2016-09-13):
Pán poslanec Baránik.
J. Rydlo, poslanec: (2009-06-24):
A druhá vec, ktorú chcem pripomenúť, v tzv. civilizovanejších krajinách učiteľom nezáleží, či sú na základnej, alebo na strednej, alebo na vysokoškolskej úrovni, sa po piatich, niekde po ôsmich rokoch priznáva tzv. sabatický rok, to znamená, že učiteľ dostane na rok voľno a môže sa vzdelávať, môže ten rok uplatniť, tak ako chce, kde chce, napríklad neviem z Austrálie príde do Európy, z Európy ide do Ameriky, z Ameriky do Európy a tak ďalej. Bol by som rád, aby sa v budúcnosti na takéto veci myslelo, pretože učitelia si to naozaj zaslúžia. Hovorí sa toľko, že mnohí učitelia sú vyhasnutí, nemajú motiváciu. Toto by bol jeden z dobrých dôvodov na to, aby napríklad učiteľka základnej školy, učiteľ strednej školy, vysokoškolský pedagóg mohol počítať aj s takýmto jedným sabatickým rokom. Ďakujem.
Šípošová, Janka, poslankyňa NR SR (2015-11-27):
Ja chcem len poďakovať všetkým rečníkom za podporu, za to, že vnímajú a cítia, a poviem už len na záver, odpustili sme, ale nezabudneme. Ja určite budem, kým budem dýchať, nezabudnem. (Potlesk.)
Hrnčiar, Andrej, podpredseda NR SR (2019-01-29):
Pán poslanec Dostál.
Kollár, Boris, predseda NR SR (2023-03-28):
Prosím, prezentujme sa hlasujme. (Hlasovanie.) Prítomných 129 poslancov, za 82, proti 6, zdržalo sa 5, 36 nehlasovalo. Konštatujem, že Národná rada tento návrh schválila. Pokračujeme v prerušenom rokovaní v druhom čítaní o návrhu poslanca Galeka, Šudíka na vydanie zákona, ktorým sa mení a dopĺňa zákon č. 657/22004 Z. z. o tepelnej energetike, je to tlač 1371, bod 62 schváleného programu. O slovo sa hlási dočasne poverený minister školstva Ján Horecký a súčasne poprosím poslanca Karola Galeka, aby zaujal miesto určené pre navrhovateľov, spoločného spravodajcu z výboru pre hospodárske záležitosti pána poslanca Petra Vonsa, aby zaujal miesto určené pre spravodajcov. Nech sa páči, pán minister, máte slovo. (Pokračovanie rokovania o návrhu poslancov Národnej rady Slovenskej republiky Karola Galeka a Tomáša Šudíka na vydanie zákona, ktorým sa mení a dopĺňa zákon č. 657/2004 Z. z. o tepelnej energetike v znení neskorších predpisov a ktorým sa dopĺňa zákon č. 250/2012 Z. z. o regulácii v sieťových odvetviach v znení neskorších predpisov , tlač 1371.)
Gažovičová, Tina, poslankyňa NR SR (2024-01-18):
Tak mrzí ma, že môj predrečník nemohol dokončiť, ale môžeme to odkázať na protestoch. Ja by som chcela reagovať na môjho predrečníka, a to konkrétne v tom, ako si veľmi presne spome... ukázal na konkrétne príklady toho, že za aké trestné činy sa znižujú sadzby. A chcela by som zdôrazniť to, čo aj odznelo v tvojom prejave, že toto nie sú témy alebo problémy, ktoré by sa týkali veľkej časti verejnosti alebo, nazvime to, bežných ľudí. Valná väčšina občanov a občianok Slovenskej republiky nepácha trestnú činnosť a nie je pre nich podstatné, že aké sú sadzby, resp. netýka sa ich to osobne z pozície páchateľov, ale môžu sa veľmi ľahko ocitnúť na tej druhej strane, a to je na strane tých poškodených. A myslím si, že toto tu odznieva málo, alebo toto, na toto táto vláda a vládna koalícia málo dbá, že predovšetkým ten hlavný zámer konania vlády by mal byť ochrana bežných ľudí, ochrana poškodených, a je naozaj absurdné, absurdné, že v tejto krajine máme vládu, pre ktorú jedna z top priorít počas prvých sto dní vlády je práva tých, ktorí teda páchajú trestnú činnosť. A týmto sa aj sami odhaľujú. Ďakujem. (Potlesk.)
Kotleba, Marek, poslanec NR SR (2022-05-24):
Ďakujem za slovo. Milan, bavíme sa o zákone o prídavkoch, o krúžkoch a o daňovom bonuse, čiže podľa mňa netreba teraz všetko sem dať, pretože je nám úplne jasné, že keď išlo o celoplošné testovanie a všetko možné, čo vláda pokazila aj... pokazila, čiže bavme sa o tomto. Ja nehovorím, že ten zákon je ideálny, že ten zákon je dobrý, že je najlepší a že teraz budeme Matoviča nosiť na rukách, to v žiadnom prípade nie, my sa nebratríčkujeme ani s OĽANO, ani so SMER-om, ani s HLAS-om, to nám je úplne jasné, že sme vyčlenení od týchto rôznych indivíduí, ktoré tu sedia v tomto parlamente, ale tým, že my sme v tej strane, v ktorej sme, tak sme sa rozhodli žiť ten život politický trochu inak. A uvedom si aj ty, že aj v minulosti ste hlasovali aj vy, aj my za vládne zákony, ktoré boli dobré. Vláda rozdáva peniaze teraz na každý smer, dá na Ukrajincov, na zbrane, na všetko možné a teraz keby sme zarezali tento zákon, tak nepomôžeme ľuďom, pretože aj tie krúžky, na tie krúžky ľudia mnohí nemali 20, 30, 40, nebodaj 50 euro mesačne na tie deti. Takisto aj ten daňový bonus, keď sa zvýši, tak to bude len prospešné. A aj tie daňové, pardon, tie rodinné prídavky, áno, niektorí na tom budú dosť zarábať, ale niektorým to pomôže v tejto situácii, takže my to podporíme, aj keď máme k tomu výhrady. A, Milan, mňa len mrzí, že tu neni Miro Suja, lebo... a keď si hovoril o zákernosti, tak mohol si sa spýtať rovno kolegu Mira Suju, ako by takí ľudia ako vy dopadli v 90. rokoch.
Žiga, Peter, podpredseda NR SR (2024-01-16):
Pán poslanec Hargaš.
Susko, Boris, poslanec NR SR (2023-01-26):
Ďakujem pekne za slovo. Ďakujem všetkým za faktické pripomienky. Reagoval by som len na pána poslanca Svrčeka. Áno, pán poslanec, máte, máte úplnú pravdu, len chcel by som možno doplniť tú otázku toho, čo ste povedali, že potom tu bude vládnuť vláda za určitých okolností úradnícka s plnými kompetenciami až do konca volebného obdobia. No nebude tu vládnuť ani úradnícka vláda s plnými kompetenciami, pretože ak by došlo k tomu, že sa neschváli termín alebo aj keby sa schválil termín, to je jedno, pani prezidentka môže vymenovať úradnícku vládu, ktorá bude mať síce plné kompetencie a len do momentu, aj to nie v úplne plnom rozsahu, len do momentu schvaľovania programového vyhlásenia nového. To programové vyhlásenie, keď sa neschváli, čo teda predpokladám, že by sa neschválilo, ak teda tento parlament by normálnym spôsobom fungoval a následne by pani prezidentka aj tú úradnícku vládu musela poveriť s obmedzenými kompetenciami do momentu vymenovania ďalšej vlády. Čiže aj tá úradnícka vláda by po neschválení programového vyhlásenia vládla v obmedzenom rozsahu. Čiže boli by sme v tej istej situácii, v ktorej sme dnes. A preto si myslím, že z hľadiska právnej istoty, podľa ktorej podľa judikátov Ústavného aj Najvyššieho súdu štátne orgány majú konať bez prieťahov, by sme mali zabezpečiť čo najskorší termín predčasných volieb. A preto sme navrhovali, aj keď sme avizovali 20. mája, navrhli 27. mája, pretože rešpektujúc zákon o voľbách, ktorý hovorí, že môže byť najskôr 110 dní po vyhlásení volieb, tak to vychádza najskorší termín, ktorý môže byť na 27. mája v sobotu. Preto tento termín sme navrhli. Ďakujem pekne.
Baránik, Alojz, poslanec NR SR (2019-04-03):
Ďakujem pekne. Ja by som len chcel povedať, že nestačí, aby toto bola top téma politikov a politická. Je totiž potrebné to, aby v tomto parlamente boli takí zástupcovia ľudu, ktorí naozaj ľud zastupujú, ktorým naozaj záleží na tom, ako táto krajina vyzerá. A, bohužiaľ, to tu je len o veľkej menšine. My tu máme väčšinou ľudí, ktorých, ktorých táto krajina nezaujíma, ktorí len hovoria a politicky marketujú to, že ich táto krajina zaujíma. Zaujíma ich len vlastné ego a peniaze a podobné veci. Čiže my sme sa dostali už mimo oblasť, kedy záleží na tom, čo si niekto pomyslí o politikoch, ktorí ľudí majú zastupovať. Je to proste jedno, pretože neexistuje škandál, neexistuje svinstvo politické, ktoré by sa nedalo prekryť nejakým marketingom. A vidíme to teraz, hlásia sa do politiky zase nové všelijaké a budú sa hlásiť všelijaké nové subjekty, o ktorých nič nevieme, tak ako sme nič nevedeli o tých subjektoch, ktoré pomohli tejto zločineckej koalícii dostať sa do tohto parlamentu a tento parlament ovládnuť. My nevieme o tých subjektoch v podstate nič, nič moc dobré. Tí sa hlásia sem do tejto politiky novej, do nových volieb a proste tá situácia sa bude opakovať, pretože hodnoty sú to posledné, čo ľudí zaujíma.
Krúpa, Juraj, poslanec NR SR (2021-06-17):
Vážený pán predsedajúci, Výbor Národnej rady Slovenskej republiky pre obranu a bezpečnosť ako gestorský výbor k návrhu na aktualizáciu vojenského zastúpenia Slovenskej republiky pri orgánoch NATO/EÚ a návrhu na vyslanie príslušníkov OS SR do orgánov vojenského zastúpenia pri NATO/EÚ a do vojenských štruktúr NATO/EÚ podáva Národnej rade Slovenskej republiky túto správu. Predseda Národnej rady Slovenskej republiky svojím rozhodnutím č. 575 z 31. mája 2021 pridelil návrh na aktualizáciu vojenského zastúpenia Slovenskej republiky pri orgánoch NATO/EÚ a návrh na vyslanie príslušníkov OS SR do orgánov vojenského zastúpenia pri NATO/EÚ, ako aj do vojenských štruktúr NATO/EÚ na prerokovanie Zahraničnému výboru Národnej rady Slovenskej republiky a Výboru Národnej rady Slovenskej republiky pre obranu a bezpečnosť. Zahraničný výbor Národnej rady Slovenskej republiky o predmetnom návrhu nerokoval, pretože podľa § 52 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady v znení neskorších predpisov nebol uznášaniaschopný. Výbor Národnej rady Slovenskej republiky pre obranu a bezpečnosť prerokoval návrh na aktualizáciu vojenského zastúpenia SR pri orgánoch NATO/EÚ a návrh na vyslanie príslušníkov OS SR do orgánov vojenského zastúpenia pri NATO/EÚ a do vojenských štruktúr pri NATO/EÚ v určenej lehote a odporučil Národnej rade Slovenskej republiky na základe čl. 86 písm. l) Ústavy Slovenskej republiky vysloviť súhlas s aktualizáciou vojenského zastúpenia SR pri orgánoch NATO/EÚ a návrh na vyslanie príslušníkov OS SR do orgánov vojenského zastúpenia pri NATO/EÚ a do vojenských štruktúr NATO/EÚ. Prílohou tejto správy je návrh na uznesenie Národnej rady Slovenskej republiky. Pán predsedajúci, skončil som. Prosím, otvorte rozpravu.
Sulík, Richard, predseda NR SR (2011-03-30):
Ďakujem. Pýtam sa, kto sa chce do rozpravy prihlásiť ústne. Sú to šiesti poslanci. Uzatváram možnosť sa prihlásiť do rozpravy ústne. A slovo má pán poslanec Štefanec.
Pellegrini, Peter, predseda NR SR (2023-12-20):
Pani poslankyňa, prepáčte, ak ste boli vyrušená, pokračujte.
Beblavý, Miroslav, poslanec NR SR (2010-12-15):
Ďakujem veľmi pekne. Vážený pán predsedajúci, vážené panie poslankyne, vážení páni poslanci, dovoľte mi, aby som podľa § 73 ods. 1 zákona Národnej rady Slovenskej republiky o rokovacom poriadku vystúpil v prvom čítaní k návrhu poslancov pána Fronca, Hrušovského a Abrhana na vydanie zákona, ktorým sa mení a dopĺňa zákon č. 131/2002 Z. z. o vysokých školách. Konám tak ako určený spravodajca Výborom Národnej rady pre vzdelanie, vedu, mládež a šport. Dovoľte mi podať spravodajskú informáciu k tomuto návrhu. Návrh zákona bol doručený poslancom Národnej rady v zákonnej lehote pred schôdzou. Predseda Národnej rady navrhol prideliť návrh zákona na jeho prerokovanie výborom a navrhol gestorský výbor a lehoty na jeho prerokovanie. Konštatoval, že návrh zákona spĺňa všetky náležitosti podľa rokovacieho poriadku aj podľa legislatívnych pravidiel a môžeme ho prerokovať. Učinil tak rozhodnutím č. 169. Dovoľte mi, aby som ako spravodajca výboru odporúčal Národnej rade, aby sa po rozprave o návrhu zákona uzniesla, že podľa § 73 ods. 3 písm. c) rokovacieho poriadku odporučí predmetný návrh zákona prerokovať v druhom čítaní. V prípade, ak sa Národná rada rozhodne návrh zákona prerokovať v druhom čítaní, podľa § 74 ods. 1 zákona o rokovacom poriadku a v súlade s návrhom predsedu Národnej rady, odporúčam prideliť návrh zákona v druhom čítaní na prerokovanie: ústavnoprávnemu výboru a Výboru Národnej rady pre vzdelávanie, vedu, mládež a šport. Za gestorský výbor navrhuje pán predseda a ja teda to odporúčam tiež, určiť výbor pre vzdelávanie, vedu, mládež a šport s tým, aby výbory, ktorým bol návrh pridelený, ho prerokovali v druhom čítaní do 27. januára 2011 a v gestorskom výbore do 31. januára 2011. Pán predsedajúci, ďakujem. Skončil som spravodajskú informáciu a odporúčam otvoriť rozpravu k návrhu zákona. Ďakujem.
L. Nagy, poslanec: (2008-10-29):
Naozaj to, čo som ja predkladal a čo som zdôvodňoval, sú návrhy, ktoré pochádzajú z organizácií, ktoré zastupujú zdravotne postihnutých občanov a predpokladám, že budú práve preto, lebo vychádzajú z praxe, budú aj rešpektované. A napokon využijem ešte túto príležitosť, teda odpovede na vaše pripomienky, že ja chápem tento proces prijímania zákona tak, že predloha, ktorá ozaj v mnohých častiach je dobrá, je vlastne takým základným diskusným príspevkom k tomu, aby sme to mohli ešte vylepšiť. A, pani ministerka, predpokladám, že aj kolegyne a kolegovia z koaličných politických strán budú načúvať pozorne a budú mať rovnako snahu rešpektovať dobré návrhy, ako sme to rešpektovali my pri predkladaní svojich návrhov. Ďakujem pekne.
Kyselica, Lukáš, poslanec NR SR (2023-02-09):
Vďaka. V rozprave vystúpil navrhovateľ pán Vetrák a poslanci Dostál a Viskupič. Nebol podaný žiaden návrh. Prosím, pán predseda, aby ste dali hlasovať o tom, že Národná rada prerokuje návrh zákona v druhom čítaní.
Hort, Milan, podpredseda NR SR (2011-06-30):
Ďakujem pekne. Ďalší s faktickou poznámkou je pán poslanec Richard Raši. Nech sa páči.
Gašpar, Tibor, poslanec NR SR (2024-02-08):
Hlasujeme o bode 44 pozmeňujúceho návrhu poslanca Galka.
S. Janiš, poslanec: (2009-03-10):
Pristupujete k tomu, že zamestnancom Sociálnej poisťovne je vyhrážané a doporučené, aby vystúpili z druhého piliera. Dvetisíc zamestnancov, ste si nechali vytiahnuť softvérovo, je poistených v druhom pilieri. Týchto dvetisíc zamestnancov, im sa vyhrážate o zamestnanie. A to robíte v čase krízy. Toto považujem za zákernosť. Toto už nie je legislatíva. Máte väčšinu, prevalcujte si. Aj to zrušte, aj to znárodnite, aj na to máte, máte väčšinu. Ale nepoužívajte aspoň takéto zákernosti! Nevyhrážajte sa v čase krízy, keď sa ľudia boja o zamestnanie, o živobytie svojich rodín, aby ste im vy vyhrážali vyhodením z roboty! Aby ste im vy podprahovo dávali návody, že vystúpiš a nebudeš mať problémy, a keď nevystúpiš, budeš mať problémy. Toto je sociálna vláda? Toto robí Sociálna poisťovňa, ktorá má ľudí chrániť a sanovať, keď prídu o zamestnanie? No výborne! Ďakujem za takúto pomoc!
Záborská, Anna, poslankyňa NR SR (2023-02-09):
Ďakujem veľmi pekne kolegom za ich podporu aj za ďalšie prorodinné opatrenia, ktoré tuná spomenuli, a môžeme o tom diskutovať v druhom čítaní, že tieto opatrenia dáme ako pozmeňujúce návrhy. Pán poslanec Kočiš, nehovorím, že tento príspevok urobí nejaký baby boom, hej, ale každé jedno dieťa, ktoré sa narodí, k tej demografickej situácii proste prispeje. Rozhodne nechcem týmto príspevkom alebo nechceme ako predkladatelia uplácať rodičov, aby mali štvrté dieťa. A keď... obyčajne to štvrté dieťa už nie je plánované, hej, to dieťa žena proste počne a prečo by oni za to, že to dieťa chcú, aj keď ho neplánovali, by mali zabezpečiť jeho, jeho výbavičku, jeho kočík za 150 eur, keď všetky ostatné deti majú 820. Podľa mňa je to nespravodlivé a postarajme sa o to, alebo urobme všetko pre to, aby tu nebola možno skupina obyvateľov, ktorú vy podozrievate z toho, že by to zneužívala. Ale my nemôžeme podľa nenormálnej situácie prijímať normálne zákony. Postarajme sa o to, čo môže spôsobiť zneužívanie tohoto zákona, ale neuberajme deťom, tak neuberajme deťom, aby sa ich rodičia o nich riadne postarali. Ďakujem vám ale pekne za váš názor.
Puci, Róbert, poslanec NR SR (2017-05-10):
O piatom pozmeňujúcom návrhu pána poslanca Galeka a pani poslankyne Kiššovej nemôžme hlasovať, keďže bol schválený bod 3 spoločnej správy.
Matovič, Igor, poslanec NR SR (2018-10-24):
Duško, dúfam, že si toto neurobil preto, že chcete prepašovať o štvrť jednu, na jednu v noci pri hlasovaní cez druhé čítanie zrazu zvýšenie platov poslancov, ako som tu počul niekde medzi riadkami, o 300-400 eur. Dúfam, že nenechal si sa na takúto špinavú robotu zneužiť.
Marcinková, Vladimíra, poslankyňa NR SR (2024-05-03):
Ďakujem pekne. Ako spolupredkladateľka chcem šetriť čas a tak vystúpim len vo faktickej poznámke, nejdem, nejdem do rozpravy. Ale pokladám takisto za veľmi dôležité, aby sme aj my poslanci hľadali riešenia, akými môžme zlepšiť situáciu tých 400 detí, maloletých v tých reedukačných centrách. Dnes sme sa dozvedeli, že minister Drucker musel pre naozaj hrozné podmienky v tých zariadenia zatvoriť dve reedukačné centrá, jedno v Bystričanoch, druhé v Trstíne, to hovorí naozaj o žalostnom stave, v akom máme tieto centrá. A aj keď máme trošku zviazané ruky ako členovia zákonodarného zboru, pretože môžme predkladať v podstate len legislatívne zmeny a tu sa žiada oveľa hlbšia systémová zmena, ktorá by týmto deťom pomohla, a tú má v rukách pán minister Drucker momentálne, snažíme sa prispieť našou troškou, snažíme sa prispieť expertízou a riešeniami, ktoré sme vydolovali z praxe od ľudí, ktorí sa celý život vlastne venujú tejto problematike. A práve novela, s ktorou prichádzame, aby sme rozšírili tú radu a v podstate aj transparentnosť toho zariadenia, aby sa tie príbehy neuzavreli vo vnútri v tom zariadení, ale aby sme dokázali ten stav zariadenia pozorovať v čase aj s nejakými vonkajšími prispievateľmi a vonkajšími členmi týchto rád, to je niečo, čo môžme spraviť ako poslanci, to je niečo, čím môžme prispieť. A podľa mňa síce je to len malá zmena, malý čriepok, ale môže prispieť k tomu celkovému riešeniu a predchádzaniu takej situácie, akú sme zažili tento rok, keď nás všetkých zasiahla správa, ktorá prišla z Generálnej prokuratúry o mnohých zlyhaniach a škodách na detských právach v týchto zariadeniach. Takže vás prosíme týmto ako predkladatelia tejto novely o podporu ako o prvý... (Prerušenie vystúpenia časomerom.)
Sulík, Richard, predseda NR SR (2011-05-17):
Nech sa páči.
M. Číž, podpredseda NR SR: (2008-02-15):
(Hlasovanie.) Prítomných 123 poslancov, za 75, proti 35, zdržalo sa 13. Konštatujem, že aj tieto návrhy zo spoločnej správy sme schválili.
M. Číž, podpredseda NR SR: (2008-02-13):
Vážené kolegyne, kolegovia, otváram rozpravu. Do rozpravy som nedostal žiadnu písomnú prihlášku, tak sa pýtam, kto sa do rozpravy hlási ústne? Registrujem, samozrejme sa hlási pán spravodajca ako prvý, pani poslankyňa Sabolová, pán poslanec Tibor Lebocký. Pokiaľ nikto iný, ďakujem pekne, uzatváram možnosť prihlásiť sa do rozpravy ústne. Slovo má pán spravodajca, pripraví sa pani poslankyňa Sabolová.
Paška, Pavol, predseda NR SR (2012-10-19):
Otváram rozpravu. Nemám písomnú prihlášku. Dávam možnosť sa prihlásiť do rozpravy ústne. Nie je záujem o rozpravu. Vyhlasujem ju za skončenú a prerušujem rokovanie o tomto bode programu. Budeme teraz v prvom čítaní rokovať o vládnom návrhu zákona o medzinárodnej pomoci a spolupráci pri správe daní , je to tlač 237. Pán podpredseda vlády, máte slovo.
Figeľ, Ján, podpredseda NR SR (2012-08-01):
Ďakujem pekne. Nech sa páči, s reakciou pán poslanec Matovič.
Danko, Andrej, predseda NR SR (2019-10-28):
Prosím, prezentujme sa a hlasujeme. (Hlasovanie.) Prítomných 140, za 39, proti 11, zdržalo sa 90. Konštatujem, že Národná rada sa uzniesla, že nebude pokračovať v rokovaní o návrhu zákona. Pokračujeme v hlasovaní o bode 90 programu. Je to prvé čítanie o návrhu poslancov Šebovej, Kollára a Lukáča na vydanie zákona, ktorým sa mení zákon 363/2011 Z. z. o rozsahu a podmienkach úhrady liekov (tlač 1714). Spravodajcom je člen pre zdravotníctvo poslanec Suchánek, prosím ho, aby uviedol hlasovanie. (Hlasovanie o návrhu poslancov Národnej rady Slovenskej republiky Zuzany Šebovej, Borisa Kollára a Jozefa Lukáča na vydanie zákona, ktorým sa mení zákon č. 363/2011 Z. z. o rozsahu a podmienkach úhrady liekov, zdravotníckych pomôcok a dietetických potravín na základe verejného zdravotného poistenia a o zmene a doplnení niektorých zákonov v znení neskorších predpisov a ktorým sa dopĺňa zákon č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov v znení neskorších predpisov , tlač 1714.)